ai4bharat/Pralekha huggingface dataset:
حکومت ہند کے سائنٹفک امور کے مشیر خاص کا دفتر
وارانسی میں خصوصی ڈرونس کا استعمال کرکے کووڈ کے اثرات کو دور کرنے کے لیے جراثیم کش ادویات کا اسپرے کیا گیا
نئی دہلی،23اپریل2020، بھارت کی قومی سرمایہ کاری کو فروغ دینے والی ایجنسی انویسٹ انڈیا نے اگنی مشن اور انویسٹ انڈیاز بزنس امیونٹی پلیٹ فارم کے ساتھ قریبی تال میل کیا ہے تاکہ وارانسی میں کووڈ-19 کے جراثیم کو مارنے کے لیے خصوصی طور پر تیار کیے گئے ڈرونس کا استعمال کیا جاسکے۔
حکومت کی کووڈ-19 کے سلسلے میں پالیسیاں عالمی بہترین کارروائی سے مطابقت رکھتی ہیں: بھارت کے افراد کا کووڈ-19 کے خلاف تحفظ کیا جائے اور یہ کام جراثیم کا شکار ہونے کے ان کے امکانات کو کم سے کم کرکے کیا جائے۔اس مقصد کے حصول میں مقامی حکام کی صلاحیتوں کو فروغ دینے میں حکومت ٹیکنالوجی کی طاقت کا استعمال کر رہی ہے۔
اس کوشش کا جواب ڈرونس کی شکل میں ہے۔ ڈرونس کا استعمال کرکے حکام جراثیم کش ادویات کو بڑے علاقے ، بھیڑ بھاڑ والے علاقے اور آسانی سے بیماری کا شکار ہوجانے والے شہری علاقوں میں چھڑکاؤ کر رہے ہیں۔ شہر کے لوگو ں کا کووڈ-19 سے تحفظ کرنے کے لیے انسان سے انسان کے درمیان رابطے کو کم سے کم کرکے صف اول کے کارکنوں کو محفوظ بنانے کے لیے یہ کام انجام دیا جارہا ہے۔
چنئی میں واقع ایک ڈرون اسٹارٹ اپ گروڈا ایئر اسپیس کی مدد دے کر جراثیم کش ادویات چھڑکنے میں وارانسی کی دلچسپی کا جواب دیتے ہوئے ایک ٹیم نے مرکزی، ریاستی اور مقامی حکومت کے حکام کے ساتھ گروڈا کی ٹیکنالوجیاں حاصل کرنے میں مدد دیں اور اس سلسلے میں افراد کو وارانسی بھیجا۔ اس ٹیم نے ہر مرحلے کی نگرانی کی اور حکومت نیز اننویٹر کی کووڈ-19 کے خلاف جدوجہد میں مدد کی۔
وارانسی میں ڈرون کی کارروائیاں ابھی شروع ہوئی ہیں۔ اب یہ ٹیم اسی طرح کی کارروائیاں پورے ملک کے دوسرے شہروں میں بھی انجام دے دی۔
یہ سرکاری اننوویٹر کے تعاون سے اختراعی نوعیت کی ٹیکنالوجی کے استعمال کی بڑے پیمانے پر کوشش کا ایک حصہ ہے تاکہ کووڈ-19 کے خلاف لڑائی میں بھارتی حکام کی مددکی جاسکے۔
خواتین اور بچوں کی ترقیات کی وزارت
این آئی پی سی سی ڈی نے تلنگانہ کے ریاستی سطح کے ماسٹر ٹرینرز  کے لیے ‘‘پوشن بھی پڑھائی بھی’’پر دو روزہ تربیتی پروگرام کا اہتمام کیا
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 22 سے 23 اگست 2023 تک تلنگانہ کے ریاستی سطح کے ماسٹر ٹرینرز  کے لئے "پوشن بھی پڑھائی بھی" کے موضوع پر دو روزہ تربیتی پروگرام این آئی پی سی سی ڈی ریجنل سنٹر، بنگلورو میں منعقد کیا۔ پروگرام میں 20 سے زائد شرکاء نے شرکت کی۔
بہت چھوٹی، چھوٹی اور درمیانی صنعتوں کی وزارت
ہینڈ لوم کی خریداری
مرکزی حکومت نے انتظامی ہدایات کے ذریعہ کھادی اور ولیج صنعتوں کی کمیشن کے وی آئی سی سے خصوصی خریداری کے لئے ہاتھ سے کتے ہوئے اور ہاتھ سے بنے ہوئے کپڑوں کی تمام اشیاکو محفوظ رکھا ہے۔ مرکزی حکومت کے محکموں کو درکار ٹیکسٹائل کی تمام اشیا میں سے کے وی آئی سی / یا ہینڈلوم کلسٹرز جیسے کوآپریٹو سوسائٹیز سیلف ہیلتھ گروپ فیڈریشنز جوائنٹ لائ ایبلٹی گروپ پروڈیوسر کمپنیز کارپوریشنز نیز پہچان کارڈ رکھنے والے بنکرز سے خصوصی خریداری کے لئے کم از کم 20فیصدکی خریداری ہینڈ لوم کی اصل اشیا میں کرنا لازمی ہوگا۔
کھاد ی اینڈ ولیج انڈسٹری کمیشن ریلویز ،فاع ،صحت اور خاندانی بہبود کے محکموں اور نیم فوجی دستوں وغیرہ جیسے مختلف مرکزی اور ریاستی سرکار کے محکموں کو 30 جون 2017 سے سپلائی اور ڈسپوزل کے ڈائریکٹوریٹ جنرل کے ذریعہ ریٹ کانٹریکٹ  اور غیر ریٹ کانٹریکٹ کے تحت کھادی کی مصنوعات فراہم کررہا ہے۔یکم جولائی 2018سے جی ای ایم پورٹل کے شروع ہونے کے ساتھ کے وی آئی سی نے جی ای ایم پورٹل پر کھادی کی 26 اقسام کو اپ لوڈ کیا ہے۔
21-2020 کے دوران کے وی آئی سی کے ذریعہ مختلف وزارتوں / محکموں کو 50.24 کروڑروپے مالیت کی کھادی اشیا سپلائی کی گئی تھیں۔
جی ای ایم پورٹل کے مطابق سال 22-2021 میں  مرکز اور ریاستی سرکاروں کی مختلف وزارتوں / محکموں اور جی ای ایم پورٹل کے ذریعہ خریدی گئی کُل ٹیکسٹائل کا 96فیصد کھادی مصنوعات پرمشتمل ہے۔
نیتی آیوگ
اٹل انوویشن مشن نے اے ٹی ایل میراتھن 2020 کی سر فہرست 300 ٹیموں کا اعلان کیا
نئی دہلی۔ 22 جولائی نیتی آیوگ کے اٹل انوویشن مشن  نے اپنے اہم قومی سالانہ جدت طرازی کے چیلنج ‘اے ٹی ایل میراتھن 2020’ کےکامیاب اختتام اور ملک بھر میں نوجوان جدت پسندوں کی ریکارڈ توڑ شراکت کے بعد ، آج اس مقابلے کے نتائج کا اعلان کردیا۔
اس میراتھن میں ملک بھر سے 1000 سے زائد اٹل ٹنکرنگ لیب نے شرکت کی جن میں سےسر فہرست 300 جدت پسندوں کا انتخاب کیا گیا اور اے ٹی ایل میراتھن 2020 میں حصہ لینے والی ہر ریاست سے سر فہرست 10 ٹیموں کا بھی آج اعلان کیا گیا۔ پچھلے سالوں کے مقابلے اس سال ، اے آئی ایم کو 5 گنا زیادہ درخواستیں موصول ہوئی ہیں۔ اے ٹی ایل میراتھن 2020 میں 32 ریاستوں اور 324 اضلاع سے 7200 سے زیادہ جدت پسندوں نے اپنی صلاحیت کا مظاہرہ کیا ۔ اس میراتھن میں 57 فیصد سے زیادہ طالب علموں کی حوصلہ افزا شرکت رہی۔
اے ٹی ایل میراتھن اٹل انوویشن مشن  کا ایک علمبردار مقابلہ ہے ۔ اس میں اٹل انوویشن مشن ہر سال اختراع کاروں کے لئے ایک نیا موضوع متعارف کرتا ہے جس کے تحت طلبا اپنے اے ٹی ایل انچارج اور اساتذہ کی مدد سے چھ مہینے کی مدت میں محتاط انداز سے تحقیق ، غور و خوض ، نئی دریافت اور اپنی جدت پسندی کو نافذ کرتے ہیں۔ اس کے بعد سر فہرت طلباء کو اپنی مہارت اور خاکے کو مزید بہتر بنانے کیلئے اے آئی ایم کے کارپوریٹ شراکت داروں اور انکیوبیشن مراکز کے ساتھ اسٹوڈنٹس انٹرنشپ پروگرام  میں شرکت کرنے کا موقع ملتا ہے۔
"ریسرچ ، غور و فکر ، نئی دریافت ، نفاذ – وسیع تر مفادات کے لیے محتاط جدت پسندی" کے پرجوش عزم کے ساتھ ، اس سال کے میراتھن کے موضوع کو خود انحصار ہندوستان کے ساتھ منسلک کیا گیا تھا۔
ورچوئل طریقے سے فاتح ہونے والوں کا اعلان کرتے ہوئے ، اے آئی ایم کے مشن کے ڈائریکٹر ، ڈاکٹر چنتن وشنو نے فاتحین کو مبارکباد پیش کی اور کہا کہ ان میں سب سے ہونہار طلباء آئندہ اسٹوڈنٹ انٹرپرینیورشپ پروگرام  میں شرکت کریں گے جو ان کی اختراعات کے لیے 11 ماہ طویل بوٹ کیمپ ہے۔ ہم نے طلباء کو اسٹارٹ اپ بنانے اور یہاں تک کہ ان کی مصنوعات کو ای کامرس کی مشہور سائٹوں پر دستیاب کرانے کے لئے حوصلہ افزائی کی ہے۔
انہوں نے مزید کہا کہ اس سفر کے ذریعہ میں ایک اہم حقیقت پر روشنی ڈالنا چاہتا ہوں – ہمارے ملک کی نوجوان نسل اپنی برادری کے مسائل کو حل کرنے کے لئے متحد ہو رہی ہے۔ یہ صحیح معنوں میں خود انحصار ہندوستان کی تعمیر کے لئے صحیح سمت میں اٹھائے گئے اقدامات ہیں۔
انہوں نے کہا ، "یہ میراتھن خود انحصار ہندوستان کے اپنے خیال ، اس کی انجام دہی اور سب سے اہم کووڈ – 19 وبا ئی مرض ، جس نے ہم سب کو اپنے اختراعات کو حالات کے مطابق ڈھالنے اور لچکدار بنانے کے لیے مجبور کیا ، کی نقطہ نظر سے انفرادیت کا حامل تھا اگرچہ حالات موافق نہیں تھے تاہم میں سمجھتا ہوں کہ اس نے ہم سب کو ایک اہم سبق سکھایا –ہمیں چست اور درست رہنا چاہئے اور راستے میں اپنا نقطہ نظر کھوئے بغیر ہمیشہ بدلتے ہوئے حالات کے مطابق بننا چاہئے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6879
(Visitor Counter : 158
وزارت اطلاعات ونشریات
مشترکہ فلم سازی ہندوستان اور روس کی روح کو ایک ساتھ کردے گی: روسی سفیر نیکولے کوداشیو
ہندوستانی عوام میں روسی فلموں کیلئے بہت زیادہ دلچسپی: ماریہ لمیشو
نئیدہلی۔21؍نومبر۔ہندوستان میں روس کے سفیر جناب نیکولےکوداشیو نے کہا ہے کہ فلموں کے ذریعے مشترکہ فلم سازی اور ثقافتی تبادلے سے ہندوستان اور روس کی روح ایک ساتھ آجائے گی۔ دونوں ملکوں کے درمیان ثقافتی تبادلوں کی توسیع کیلئے ستمبر 2019 میں روس کے ولادی ووستوک میں ایک مشترکہ معاہدے پر دستخط کیے گئے تھے۔ روسی سفیر نے کہا کہ اب وقت آگیا ہے کہ ایک ساتھ کام کرکے اور ہمارے مشترکہ اہداف تک پہنچ کر اس معاہدے سے فائدہ اٹھایا جائے ۔ جناب نیکولے کوداشیو نے گووا کے پنجی میں آج پچاسویں انٹرنیشنل فلم فیسٹول آف انڈیا میں ایک میڈیا کانفرنس سے خطاب کرتے ہوئے یہ بات کہی۔
سوالات کا جواب دیتے ہوئے جناب کوداشیو نے کہاکہ یہ سچ ہے کہ ہندوستان میں عصری روسی ادب کی مناسب نمائندگی نہیں کی جاتی ہے ، حکومت نے ہندی میں دس بہترین روسی کتابوں اور روسی زبان میں دس بہترین ہندوستانی کتابوں کی اشاعت کرکے اس خلا کو پُر کرنے کا منصوبہ بنایا ہے۔ انہوں نے کہا کہ تعلیم کے میدان میں بھی مزید تبادلے اور امداد باہمی کے لئے کوششیں جاری ہیں۔ جناب نیکولے کوداشیو نے کہا کہ روس دونوں ملکوں کے درمیان دوطرفہ تعلقات کو فروغ دینےکے تئیں پُرعزم ہے۔
روسی سفیر نے آئی ایف ایف آئی کے پچاسویں ایڈیشن میں ایک شراکت دار ملک کے طور پر روس کو منتخب کرنے کیلئے حکومت ہند اور گوا کی حکومت کا شکریہ ادا کیا۔
روس میں ہندوستانی فلموں کی رسائی اور مقبولیت کے بارے میں جناب کوداشیو نے کہا کہ روس میں ایک ہندوستانی چینل ہے جو روزانہ کی بنیاد پر ملک میں ناظرین کیلئے بالی ووڈ کی فلمیں پیش کرتا ہے۔
آئی ایف ایف آئی میں روسی وفد کی سربراہ اور کینورپورٹر کے ایڈیٹر اِن چیف محترمہ ماریہ لمیشو نے کہا کہ ہندوستانی عوام میں روسی فلموں کے تئیں بہت زیادہ دلچسپی ہے۔ انہوں نے کہا کہ ’’روس کی وہ مختلف فلمیں جنہیں بین الاقوامی ایوارڈ اور پذیرائی ملی ہے انہیں آئی ایف ایف آئی میں نمائش کیلئے ہندوستان لایا گیا ہے۔ انہوں نے کہا کہ ’ابیگیل ‘ جیسی فلمیں نوجوانوں کے تخیل کو پیش کرتی ہیں۔
ماریہ لمیشو نے مزید کہا کہ مشترکہ فلم سازی کے معاہدے کے مطابق فلم کا چالیس فیصد بجٹ وزارت ثقافت کو واپس لوٹا دیا جائے گا۔ انہوں نے مستقبل کیلئے ممکنہ مشترکہ فلم سازی کیلئے ملاقاتوں کا راستہ ہموار کرنے میں اپنا تعاون پیش کیا۔
’بین پول‘ جو کہ کنٹری فوکس سیکشن میں دکھائی جانے والی آٹھ فلموں میں سے ایک ہے، اس کی سرکردہ اداکارہ اور کئی انٹرنیشنل ایوارڈ حاصل کرنے والی محترمہ وکٹوریہ میروشینچینکو نے کہاکہ ’بین پول ‘ فلم میں روس کی تاریخ میں مشکل دور کو دکھایا گیا ہے۔ ’ابیگیل‘ فلم میں روسی اداکار پیٹر زیکاویکا نے کہا کہ وہ بچپن میں ٹیلی ویژن پر رامائن کو دیکھ کرکے بڑے ہوئے اور یاد کیا کہ رامائن نے کس طرح انہیں ہندوستان کے روحانی پہلو سے جوڑنے میں مدد کی۔ انہوں نے افتتاحی تقریب میں کچھ ہندوستانی اداکاروں کو اپنے ساتھ قریب لانے کیلئے فیسٹول کا شکریہ بھی ادا کیا۔
اپنے تیسرے آئی ایف ایف آئی میں شامل ہونے والی اداکارہ انفیسا چیرنک نے کہا کہ وہ ہندوستانی سنیما کو پسند کرتی ہیں۔ انہوں نے کہا کہ اگرچہ ان کی کسی بھی فلم کو فیسٹول میں دکھایا گیا نہیں تاہم وہ یہاں اپنے وفد کی حمایت کیلئے آئی ہیں۔
روسی فلم ’ابیگیل‘ کے اداکار گلوبی بوچکووف نے بھی میڈیا کانفرنس میں شرکت کی۔ اداکاروں نے مستقبل میں ہندوستانی فلموں میں اداکاری کرنے میں اپنی دلچسپی کا اظہار بھی کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ن ا۔ع ن
U-5302
(Visitor Counter : 99
وزارات ثقافت
مہاشیوراتری کے اسنان کے ساتھ پریاگ راج کنبھ اختتام پذیر
نئی دہلی، 5 مارچ / مہاشیوراتری کے چھٹے اسنان کے ساتھ ہی تقریباً دو ماہ سے چلنے والا پریاگ راج کنبھ کامیابی کے ساتھ اختتام پذیر ہوا۔ پریاگ راج کنبھ میں اس بار مکر سکرانتی ، پوش پورنیما ،مونی اماوسیہ ، وسنت پنچمی ، ماگھ پورنیما اور مہاشیوراتری سمیت مختلف اسنان تہواروں پر چوبیس کروڑ روپے سے زیادہ لوگوں نے اسنان کیا۔ پریاگ راج کنبھ کی تاریخ میں پہلی بار پورے میلے کے دوران بھکتوں کی اتنی بڑی تعداد میلے میں آئی۔
مہاشیوراتری جو کہ پریاگ راج کنبھ کا چھٹا اور آخری اسنان کا تہوار ہے ، کل پورے مذہبی جوش و جذبے کے ساتھ منایا گیا۔ بڑی تعداد میں بھکتوں نے گنگا ، جمنا اور سرسوتی دریاؤں کے سنگم میں آدھی رات کو سردی اور بارش کی پروا کئے بنا اسنان کیا۔ پریاگ راج میلہ اتھارٹی نے بتایا کہ اس موقع پر ایک کروڑ دس لاکھ سے زیادہ بھکتوں نے سنگم میں ڈبکی لگائی۔ میلہ انتظامیہ نے بھکتوں کے لئے سنگم اورمیلے کے دیگر علاقوں میں تقریباً 8 کلو میٹر لمبے 8 گھاٹ تیار کئے تھے۔ بھکتوں کو لانے کے لئے 27 خصوصی ریل گاڑیاں اور ہزاروں بسیں لگائی گئی تھیں۔ میلے کے علاقے میں اور اس کے آس پاس سخت حفاظتی انتظامات کئے گئے تھے۔ اس موقع پر مرکزی اور ریاستی وزرا سمیت کئی معززین نے پوتر ڈبکی لگائی۔
میلہ 3200 ہیکٹر زمین کے رقبے میں پھیلا تھا اور اس کو بیس سیکٹروں میں تقسیم کیا گیا تھا۔ مختلف سیکٹروں کو ایک دوسرے سے جوڑنے کے لئے دریائے گنگا پر بیس پنٹون پل تیار کئے گئے تھے۔ پہلی بار کامیابی کے ساتھ پریاگ راج کنبھ نے گنیز بک آف ریکارڈ میں تین شعبوں میں اپنا نام درج کرایا ان میں صفائی ستھرائی ، ٹریفک کا انتظام اور بھیڑ کا انتظام اور پینٹ یورسٹی شامل ہیں۔ عالمی ریکارڈ بک کے نمائندوں نے میلے کا دورہ کیا اور تین دن تک میلے کا انتظام دیکھا۔ انہوں نے اس سلسلہ میں میلہ اتھارٹی کو تین اسناد بھی دیں۔ پہلی بار ملک کے صدر ، نائب صدر ، وزیراعظم ، مرکزی وزرا ،مختلف ریاستی حکومتوں کے گورنروں ، وزرائے اعلی اور ریاستی وزرا نے نہ صرف کنبھ میلے کادورہ کیا بلکہ سنگم میں پوتر ڈبکی بھی لگائی۔ اسی طرح 72 ممالک نے اپنے قومی پرچم کنبھ میں لگائے اور مختلف ممالک کے 3500 سے زیادہ نمائندے میلے میں آئے۔ ہزاروں غیر مقیم ہندستانی بھی کنبھ کے میلے میں آئے او رپوتر ڈبکی لگائی۔ موریشس کے وزیراعظم اور ان کی اہلیہ نے بھی کنبھ کا دورہ کیا ، پوتر ڈبکی لگائی اور سادھو سنتوں سے ملاقات کی ۔
اطلاعات و نشریات کی وزارت کے سکریٹری جناب امت کھرے بھی پریاگ راج کنبھ میں گئے اور انہوں نے بھی پوتر ڈبکی لگائی۔ وہ آل انڈیاریڈیو اور دوردرشن کے خیموں میں بھی گئے اورانہوں نے بابائے قوم مہاتما گاندھی اور سردار ولبھ بھائی پٹیل کی زندگی پر میلے میں قائم کی گئی بی او سی کی ہائی ٹیک نمائش بھی دیکھی۔
۔۔۔۔۔۔۔۔۔۔۔
م ن ۔ ا گ ۔ ج۔
U- 1387
(Visitor Counter : 65
وزیراعظم کا دفتر
وزیر اعظم مودی نے بے سہارا جانوروں کی امداد کرنے پر سبکدوش فوجی افسران کی ستائش کی
میجر پرمیلا سنگھ  نے اپنی بچت سے جانوروں کے کھانے اور علاج کا بندوبست کیا
وزیر اعظم نے لکھا ، آپ کا قدم معاشرے کے لئے تحریک کا باعث ہے
یہ بے سہارا جانوروں کے لئے بھی مشکل گھڑی ہے اور ہمیں ان کی ضروریات اور درد کےتئیں حساس ہونے کی ضرورت ہے: وزیر اعظم
نئی دہلی۔ 18 جولائی وزیر اعظم ، نریندر مودی نے راجستھان کے کوٹہ کی رہائشی اور ہندوستانی فوج سے میجر کے عہدے سے سبکدوش ہونے والی پرمیلا سنگھ کو ان کی مہربانی اور خدمات کے لیے خط لکھ کر ستائش کی ہے۔ دراصل کورونا کورونا میں لاک ڈاؤن کے دوران جہاں لوگ اپنے اپنے گھروں میں خورد و نوش کا انتظام کرنے مصروف تھے، اسی دوران میجر پرمیلا سنگھ  نے اپنے والد شیام ویر سنگھ کے ساتھ مل کر لاچار اور بے سہارا جانوروں کی دیکھ بھال کی ، ان کا دکھ درد سمجھا اور ان کی مدد کے لئے آگے آئیں۔ میجر پرمیلا اور ان کے والد نے اپنی جمع پونجی سے سڑکوں پر گھومتے ہوئے آوارہ جانوروں کے کھانے پینے اور علاج کا بندوبست کیا۔ وزیر اعظم مودی نے میجر پرمیلا کی تعریف کرتے ہوئے ان کی کاوشوں کو معاشرے کے لئے تحریک کا باعث قرار دیا ہے۔
وزیر اعظم نے خط میں لکھا ہے ، 'پچھلے تقریبا ڈیڑھ سالوں میں ، ہم نے صبر و تحمل کے ساتھ غیرمعمولی حالات کا سامنا کیا ہے۔ یہ ایسا تاریخی دور ہے جسے لوگ زندگی بھر نہیں بھول پائیں گے۔ یہ نہ صرف انسانوں کے لئے بلکہ متعدد جانداروں کے لئے بھی ایک مشکل دور ہے ۔ ایسی صورتحال میں ، آپ کا یہ عمل قابل تحسین ہے کہ آپ بے سہارا جانوروں کے درد اور ضروریات کے لئے حساس رہیں اور ان کی فلاح و بہبود کے لئے انفرادی سطح پر پوری صلاحیت کے ساتھ کام کیا۔
مزید برآں، وزیر اعظم مودی نے خط میں کہا کہ اس مشکل وقت میں ، ایسی بہت ساری مثالیں دیکھی گئی ہیں جس نے ہمیں انسانیت پر فخر محسوس کرنے کا موقع فراہم کیا ہے۔ وزیر اعظم مودی نے امید ظاہر کی کہ میجر پرمیلا اور ان کے والد اسی طرح اپنے اقدامات سے معاشرے میں شعور پیدا کرتے ہوئے اپنے کاموں سے لوگوں کو مسلسل تحریک دیتے رہیں گے۔
اس سے قبل میجر پرمیلا سنگھ نے وزیر اعظم کو ایک خط لکھا تھا جس میں بتایا گیا تھا کہ جانوروں کی دیکھ بھال کا جو کام انہوں نے لاک ڈاؤن کے دوران شروع کیا تھا ، وہ اب بھی جاری ہے۔انہوں نے خط میں بے سہارا جانوروں کے درد کا اظہار کرتے ہوئے معاشرے کے زیادہ سے زیادہ لوگوں کو ان کی مدد کرنے کے لیے آگے آنے کی اپیل کی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-6666
(
ریلوے کی وزارت
ریلوے خطاب برقرار رکھنے کے لئے ویٹ لفٹنگ کی قومی چیمپئن شپ میں حصہ لے گی
چیمپئن شپ کا انعقاد 19 تا 31 مارچ 2022 بھونیشور میں ہو گا
سینئر نیشنل ویٹ لفٹنگ چیمپئن شپ  - 2022-2021 کا انعقاد 19.03.2022 سے 31.03.2022 تک بھونیشور  میں ہو گا۔ ریلوے اسپورٹس پروموشن بورڈ  جو انڈین ریلویز  کی اسپورٹس آرم ہے، اس چمپئن شپ میں ہندوستانی ریلوے سے ایک مضبوط دستہ بھیجے گی۔ ہندوستانی ریلوے کی مردوں کی ٹیم گزشتہ 04 برسوں سے لگاتار قومی ویٹ لفٹنگ چیمپئن شپ میں فاتح چلی آ رہی ہے۔ اور ریلوے کی خواتین پر مشتمل ٹیم پچھلی 02 نیشنل چیمپئن شپ مقابلوں میں فاتح رہی۔
اس بات سے سب واقف ہیں کہ ہندوستانی ریلوے ملک کی سب سے بڑی تنظیموں میں سے ایک ہے جو کھلاڑیوں کو روزگار فراہم کرتی ہے اور ریلوے اسپورٹس پروموشن بورڈاس کی کھیلوں کے فروغ کی سرگرمیوں کے ایک حصے کے طور پر اور "جہاں کھیل واہاں ریل" کے مقصد سے کھیلوں کا بنیادی ڈھانچہ تیار کرتا ہے۔ یہ کام عالمی معیار کی تربیت اور سہولیات فراہم کرنے کے لئے نہ صرف ہندستانی ریلوے کے کھلاڑیوں بلکہ ملک کے دیگر کھلاڑیوں کیلئے بھی کیا جاتا ہے تاکہ ان کےکھیلوں کی مہارت کو بہتر بنایا اور ان کی صلاحیتوں کو نکھارا جا سکے۔ تقریباً 10000 کھیلوں سے وابستہ ملازمین بشمول تقریباً 3000 فعال طور پر کھیلوں کی سرگرمیوں میں شریک ملازمین کے ساتھ ہندوستانی ریلوے ملک میں مرد اور خواتین کھلاڑیوں کو روزگار فراہم کرنے والی سب سے بڑی تنظیم ہے۔
یہ بات بھی ریکارڈ میں شامل ہے کہ ہندوستانی ریلوے کے کھلاڑیوں نے بین الاقوامی پلیٹ فارموں پر ملک کا نام روشن کرنے میں بہترین کردار ادا کیا ہے۔ کامن ویلتھ گیمز ہوں، ایشین گیمز ہوں یا اولمپکس، ہندوستان کی کارکردگی میں ہندوستانی ریلوے کے کھلاڑیوں کا ایک بڑا حصہ ہے۔
ہندوستانی ریلوے نے محترمہ ایس میرا بائی چانو، جنہوں نے ٹوکیو اولمپکس 2020 میں ملک کے لئے چاندی کا تمغہ جیتا اور اولمپکس میں چاندی کا تمغہ جیتنے والی ہندوستان کے اولین ویٹ لفٹر بن گئیں، ارجن ایوارڈیافتہ جناب ستیش شیولنگم، محترمہ رینو بالا، محترمہ سنجیتا چانو جیسے بہت سے دوسرے اسٹار ویٹ لفٹر دئیے ہیں۔
ماحولیات، جنگلات اور موسمیاتی تبدیلی کی وزارت
کابینہ نے ماحولیات کے شعبوں میں تعاون کے لئے ہند- بھوٹان مفاہمت نامے کو منظوری دی
نئی دہلی، 3/مئی 2020 ۔ وزیر اعظم جناب نریندر مودی کی صدارت میں مرکزی کابینہ نے ہندوستان اور بھوٹان کے درمیان ماحولیات کے شعبے میں تعاون سے متعلق مفاہمت نامے پر دستخط کرنے کو اپنی منظوری دے دی ہے۔
تفصیلات:
یہ مفاہمت نامہ دونوں ملک میں نافذ قوانین اور قانونی التزامات کو پیش نظر رکھتے ہوئے ایکویٹی ، ایک دوسرے کے ساتھ تعامل اور باہمی مفادات کی بنیاد پر دونوں ملکوں کو ماحولیات کے تحفظ اور قدرتی وسائل کے بندوبست میں گہرے اور طویل مدتی تعاون کے قیام اور اسے مستحکم کرنے کا کام کرے گا۔
فریقین نے دو فریقی مفادات اور باہمی رضامندی والی ترجیحات کو پیش نظر رکھتے ہوئے ماحولیات کے درج ذیل شعبے کو شامل کرنے کے لئے ایک مفاہمت نامے پر غور کیا ہے:
- ہوا
- کچرا
- کیمیاوی بندوبست
- آب و ہوا کی تبدیلی
- ایسے دیگر شعبے جن پر مشترکہ طور پر فیصلہ کیا گیا ہو
یہ مفاہمت نامہ دستخط کی تاریخ سے نافذ ہوگا اور 10 سال کی مدت تک نافذ رہے گا۔ شرکاء کو مفاہمت نامے کے مقاصد کی تکمیل کے لئے تعاون سے متعلق سرگرمیاں شروع کرنے کے مقصد سے سبھی سطحوں پر تنظیموں، نجی کمپنیوں، سرکاری اداروں اور دونوں جانب کے تحقیقی اداروں کی حوصلہ افزائی کرنا ہوگا۔ شرکاء نے سرگرمیوں کی پیش رفت کا جائزہ اور تجزیہ کرنے کے لئے مشترکہ ورکنگ گروپ قائم کرنے / دو فریقی میٹنگوں کا انعقاد کرنے کے تئیں بھی عہد بستگی کا اظہار کیا۔ دونوں فریق اپنے متعلقہ وزارتوں / ایجنسیوں کو پیش رفت اور حصول یابیوں کی باقاعدہ جانکاری بھی دیتے رہیں گے۔
روزگار کی تخلیق کے امکانات سمیت اہم اثرات:
مفاہمت نامے کے تحت سرکاری اور نجی دونوں شعبوں کے ذریعے تجربات بہترین طریقہ کار اور تکنیکی معلومات کا لین دین کرنے کے ساتھ ساتھ پائیدار ترقی میں تعاون دیا جائے گا۔ مفاہمت نامہ باہمی مفادات کے شعبوں میں مشترکہ پروجیکٹوں کے لئے بھی امکانات پیدا کرتا ہے۔ حالانکہ اس میں کسی اہم روزگار کے مواقع پیدا کرنے کا تصور شامل نہیں کیا گیا ہے۔
اخراجات:
مجوزہ مفاہمت نامے کے مالی مضمرات دو فریقی میٹنگوں/ مشترکہ ورکنگ گروپ کی میٹنگوں تک محدود ہیں، جو ہندوستان اور بھوٹان میں یکے بعد دیگرے ہوں گی۔ وفد بھیجنے والا فریق ان پر آنے والا خرچ برداشت کرے گا، جبکہ میزبانی کرنے والا فریق میٹنگوں اور دیگر انتظامات کا خرچ اٹھائے گا۔ یہ مجوزہ مفاہمت نامے کے محدود مالی مضمرات ہیں۔
پس منظر:
حکومت ہند کے ماحولیات، جنگلات اور آب و ہوا کی تبدیلی کی وزارت  کے مرکزی آلودگی کنٹرول بورڈ  اور حکومت بھوٹان کے قومی ماحولیات کمیشن  کے درمیان 11 مارچ 2013 کو ایک مفاہمت نامے پر دستخط کئے گئے تھے۔ یہ مفاہمت نامہ 10 مارچ 2016 کو اختتام کو پہنچ گیا۔ سابقہ مفاہمت ناموں کے فوائد کو پیش نظر رکھتے ہوئے دونوں فریقوں نے ماحولیات کے شعبے میں تعاون اور اشتراک جاری رکھنے کا فیصلہ کیا ہے۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر نے ترواننت پورم میں روزگار میلے میں کہا سرکاری ملازمتیں طاقت، اختیار یا کنٹرول کے لیے نہیں ہیں، بلکہ سیوا ، اچھی حکمرانی اور غریب کلیان کے لیے ایک موقع ہے
ٹکنالوجی اور ہنرمندی دو اہم ستون ہیں جو ہندوستان کے مستقبل کو تبدیل کریں گے اور اس کے انڈیا ٹیکڈ سفر کو متحرک کریں گے: جناب راجیو چندر شیکھر
ہنرمندی اور انترپرینیورشپ اور الیکٹرانکس و اطلاعاتی ٹکنالوجی کے مرکزی وزیر مملکت جناب راجیو چندر شیکھر نے آج کہا کہ سرکاری ملازمتوں کے بارے میں بیانیہ بدل گیا ہے اور وہ اب اقتدار یا اختیار یا کنٹرول کے بارے میں نہیں ہے بلکہ سیوا، اچھی حکمرانی اور غریب کلیان کے بارے میں ہے۔
ترواننت پورم میں روزگار میلہ کی تقریب میں نئے بھرتی ہونے والوں سے خطاب کرتے ہوئے، جناب راجیو چندر شیکھر نے کہا، ’’ پہلے، ہمیں سرکاری ملازمتیں حاصل کرنے کے لیے کسی گاڈ فادر یا بااثر رابطے کی ضرورت ہوتی تھی۔ اب یہ عمل بہت زیادہ شفاف ہوگیا ہے۔ قومی روزگار میلوں کا تصور وزیر اعظم جناب نریندر مودی نے دیا ہے، تاکہ سرکاری بھرتی کے عمل کو مزید بہتر، زیادہ موثر، زیادہ منصفانہ بنایا جا سکے۔‘‘
جناب راجیو چندر شیکھر نے کہا کہ آج سیوا کا تصور سرکاری ملازمتوں سے جڑا ہوا ہے۔ ’’یہ خدمت، اچھی حکمرانی اور غریب کلیان کے بارے میں ہے نہ کہ اتھارٹی، طاقت یا کنٹرول کے بارے میں۔‘‘
روزگار میلے ملک بھر میں 43 مقامات پر منعقد ہوئے۔ وزیر اعظم جناب نریندر مودی نے ویڈیو کانفرنسنگ کے ذریعہ قومی روزگار میلہ سے خطاب کیا اور مختلف سرکاری محکموں اوراداروں میں نئے بھرتی ہونے والے افراد کو تقریباً 70,000 تقرر نامے تقسیم کئے۔
تقریب کے بعد، جناب چندر شیکھر بعد میں انٹیل کے تعاون سے قائم کی گئی آئی او ٹی لیب کا افتتاح کرنے کے لیے مار بسیلیوس کالج آف انجینئرنگ اینڈ ٹیکنالوجی گئے۔
’’ نوجوان ہندوستان کے لئے نیا ہندوستان ‘‘ لیکچر سیریز کے حصے کے طور پر طلباء سے خطاب کرتے ہوئے، وزیرموصوف نے بتایا کہ کس طرح وزیر اعظم جناب نریندر مودی کی قیادت میں نیا ہندوستان نوجوان ہندوستانیوں کے لیے زبردست مواقع فراہم کرتا ہے۔ انہوں نے ہنر مندی کی اہمیت پر زور دیا اور کہا کہ خواہ سرکاری ہو یا پرائیویٹ شعبے میں، رسمی یا غیر رسمی شعبے میں، ہنرمندی انتہائی اہم ہے۔ انہوں نے مزید کہا کہ ’’ آپ کو سیکھنے کے عمل کو نہیں روکنا چاہیے اور اپنی صلاحیتوں کو اپ گریڈ کرنا چاہیے تاکہ خود کو افرادی قوت میں بامعنی رکھا جا سکے۔‘‘
یہ بتاتے ہوئے کہ کس طرح وزیر اعظم نریندر مودی نے ٹیکنالوجی کی مدد سے ہندوستان کو ترقی کی راہ پر گامزن کیا، جناب راجیو چندر شیکھر نے کہا کہ ٹیکنالوجی اور ہنرمندی دو اہم ستون ہیں جو ہندوستان کے مستقبل کو تبدیل کریں گے اور اس کے انڈیا ٹیکڈ سفر کو متحرک کریں گے۔
’’نوجوان ہندوستان کے لئے نیا ہندوستان‘‘ جناب راجیو چندر شیکھر کے ذریعہ کالج کے طلباء کے ساتھ شروع کی گئی بات چیت کا ایک سلسلہ ہے جس میں ڈیجیٹل اور کاروباری حلقے میں ہونے والی پیشرفت کے بارے میں بات چیت شامل ہے۔
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک185.70 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد11,132ہے
زیر علاج مریضوں کی شرح فی الحال0.03 فیصد ہے
شفایابی کی شرح فی الحال98.76 فیصد ہے
گذشتہ 24 گھنٹوں کے دوران1,258مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,25,02,454 ہوگئی ہے
گزشتہ 24 گھنٹے میں1,054نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 79.38کروڑ ٹیسٹ کئے جاچکے ہیں؛ گذشتہ 24 گھنٹوں میں4,18,345 ٹیسٹ کئے گئے
سٹرک ٹرانسپورٹ اور شاہراہوں کی وزارت
حکومت ملک میں قومی شاہراہوں کی تعمیر کے دوران ماحولیاتی استحکام کو یقینی بنانے کے لیے مختلف اقدامات کر رہی ہے
حکومت ملک میں قومی شاہراہوں کی تعمیر کے دوران ماحولیاتی استحکام کو یقینی بنانے کے لیے مختلف اقدامات کر رہی ہے۔ ان میں سے کچھ درج ذیل ہیں:
 سڑک کے کنارے اور درمیانی شجرکاری، زمین کی تزئین اور پیوند کاری کے لیے گرین ہائی ویز  پالیسی، 2015 کا نفاذ؛
 متبادل مواد کا استعمال اور کچرے کا دوبارہ استعمال ؛
 پلاسٹک کے کچرے کا استعمال۔
 آبی ذخائر/ تالابوں، جنگلاتی زندگی کے مسکن، جنگل کے احاطہ کو بچانے کے لیے جاری کردہ رہنما خطوط۔
 زیر زمین پانی کو ری چارج کرنے کے لیے بارش کے پانی کی ذخیرہ اندوزی کا ڈھانچہ؛
 روڈ ایبٹمنٹ فلائی اوور آر او بی وغیرہ کی تعمیر کے لیے فلائی ایش کا استعمال۔
 آبی وسائل کے تحفظ کے لیے ہر ضلع میں 75 امرت سروور اور ملک میں تقریباً 50,000 کی امرت سروروں کی تخلیق۔
 ڈبلیو 1972کے تحت کسی بھی محفوظ علاقے یا کسی بھی ایکو حساس زون / ماحولیاتی طور پر حساس علاقے سے گزرنے والے راستے کے لیے جنگلاتی زندگی کی رہائش کے تحفظ کے لیے اقدامات؛
ix) ) آئی آر سی ایس پی – 108، 2015ماحولیاتی انتظامی منصوبے کی تیاری اور نفاذ سے متعلق رہنما خطوط۔
گرین ہائی ویز کی ترقی کے لیے حکومت کی کوئی اسکیم نہیں ہے۔ تاہم، گرین ہائی ویز  پالیسی، 2015 کو سڑک کے کنارے اور درمیانی شجرکاری، زمین کی تزئین اور پیوند کاری وغیرہ کے لیے جاری کیا گیا ہے۔
2021 کے دوران مدھیہ پردیش کی حکومت نے چمبل ایکسپریس وے کا نام تبدیل کر کے اٹل پروگریس وے رکھ دیا ہے۔ فی الحال، این ایچ پروجیکٹ ڈی پی آر کے ساتھ آگے بڑھ رہا ہے اور یو پی میں 36.872 کلومیٹر لمبائی کے لیے پہلے سے تعمیراتی سرگرمیاں جاری ہیں ۔ یو پی سیکشن میں عارضی سول تعمیراتی لاگت تقریباً 1100 کروڑ روپے ہے۔
یہ اطلاع سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب میں فراہم کی ۔
۔۔۔۔۔۔۔۔۔۔۔
ش ح۔ا س ۔ ت ح۔
U -3192
(Visitor Counter : 69
اسٹیل کی وزارت
فولاد کے مرکزی وزیر منڈی گوبند گڑھ ،کھنہ اور لدھیانہ میں کل فولاد کے شعبے سے جڑے صنعت کاروں سے ملاقات کریں گے
نئی دہلی، 17 دسمبر2021/ نیشنل انسٹی ٹیوٹ آف سیکنڈری اسٹیل ٹیکنالوجی  حکومت ہند کے ذریعہ ایک میٹنگ کا انعقاد کیا جارہا ہے جس میں فولاد کے مرکزی وزیر جناب رام چندر پرساد سنگھ کے ذریعہ پنجاب میں واقع فتح گڑھ صاحب ضلع کے منڈی گوبند گڑھ کھنہ میں 18 دسمبر 2021 کو وزیر موصوف کے ساتھ صنعت کار تبادلہ خیال کریں گے۔ اس میٹنگ کو آل انڈیا اسٹیل ریرولرز ایسوسی ایشن  آل انڈیا انڈکشن فرننس ایسوسی ایشن  اور منڈی گوبند گڑھ فرنیس ایسوسی ایشن  جیسے قومی اور مقامی ایسوسی ایشن کی حمایت حاصل ہے۔
منڈی گوبند گڑھ کھنہ ، لدھیانہ اور آس پاس کے علاقوں کے مقامی صنعت کاروں کی اس میٹنگ کے ذریعہ سے فولادکی تعمیر اور رولنگ میں لگے ہوئے مقامی فولادی صنعتوں کی ترقی کا راستہ ہموار ہوگا۔ فولاد کے مرکزی وزیر جناب رام چندرپرساد سنگھ قومی انسٹی ٹیوٹ آف سیکنڈری اسٹیل ٹکنالوجی کے کیمپس کا بھی دورہ کریں اور این آئی ایس ایس ٹی کی سہولیات کا جائزہ لیں گے اور این آئی ایس ایل ٹی کے افسران کے ساتھ بات چیت بھی کریں گے۔ اس میٹنگ میں مرکزی وزیر کے ساتھ محکمہ فولاد کی ایڈیشنل سکریٹری محترمہ رسیکا چوبے بھی موجود رہیں گی۔
ش ح۔ س ک۔ ج
UNO-15007
(Visitor Counter : 83